PROTOKOL

ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Seychelskou republikou

Článok 1

Obdobie platnosti a rybolovné možnosti

1. Na obdobie šiestich rokov odo dňa začatia predbežného vykonávania sa rybolovné možnosti udelili v súlade s článkom 5 dohody o partnerstve v sektore rybolovu takto:

2. Odsek 1 sa uplatňuje s výhradou ustanovení článkov 5 a 6 tohto protokolu.

3. Podľa článku 6 dohody o partnerstve v sektore rybolovu môžu plavidlá plaviace sa pod vlajkou členského štátu Európskej únie vykonávať rybolovné činnosti v rybolovnej oblasti v rámci výhradnej hospodárskej zóny (VHZ) Seychel iba vtedy, ak sú držiteľmi oprávnenia alebo licencie na rybolov vydaných podľa tohto protokolu v súlade s jeho prílohou.

Článok 2

Finančný príspevok – spôsoby platby

1. V období uvedenom v článku 1 predstavuje celkový finančný príspevok uvedený v článku 7 dohody o partnerstve v sektore rybolovu 30 700 000 EUR na celé obdobie platnosti tohto protokolu.

2. Tento celkový finančný príspevok pozostáva z týchto položiek:

3. Odsek 1 sa uplatňuje s výhradou článkov 3, 4, 5 a 6 tohto protokolu.

4. Európska únia počas obdobia vykonávania tohto protokolu každoročne vyplatí celkovú sumu stanovenú v odseku 2 písm. a) a b) tohto článku. Platba sa v prvom roku vykoná najneskôr 90 dní po začatí predbežného vykonávania protokolu a v ďalších rokoch najneskôr ku dňu výročia tohto protokolu.

6. Seychely majú výhradnú právomoc, pokiaľ ide o použitie finančného príspevku uvedeného v článku 2 ods. 2 písm. a).

7. Finančný príspevok sa vyplatí prevodom na jediný účet štátnej pokladnice Seychel otvorený v Centrálnej banke Seychel. Číslo účtu poskytnú seychelské orgány.

Článok 3

Podpora zodpovedného a udržateľného rybolovu v seychelských vodách

1. Európska únia a Seychely sa v rámci spoločného výboru stanoveného v článku 9 dohody o partnerstve v sektore rybolovu najneskôr 90 dní po začatí predbežného vykonávania tohto protokolu dohodnú na viacročnom sektorovom programe a na podrobných podmienkach jeho vykonávania, najmä v súvislosti s:

2. Každú navrhovanú zmenu viacročného sektorového programu schvaľujú obe strany v rámci spoločného výboru.

3. Ak ktorákoľvek strana požiada o mimoriadne zasadnutie spoločného výboru zriadeného v súlade s článkom 9 dohody o partnerstve v oblasti rybolovu, táto strana pošle písomnú žiadosť najmenej 14 dní pred dátumom navrhnutého zasadnutia.

4. Seychely môžu v prípade potreby každý rok prideliť k finančnému príspevku uvedenému v článku 2 ods. 2 písm. b) ďalšiu sumu na účely realizácie viacročného programu. Túto pridelenú sumu oznámia Európskej únii.

Článok 4

Vedecká spolupráca pre zodpovedný rybolov

1. Obe strany sa týmto zaväzujú podporovať zodpovedný rybolov v seychelských vodách založený na zásadách nediskriminácie medzi jednotlivými flotilami, ktoré sa venujú rybolovu v týchto vodách.

2. Počas obdobia, na ktoré sa vzťahuje tento protokol, sa Európska únia a Seychely usilujú monitorovať stav rybolovných zdrojov vo VHZ Seychel.

3. Strany si takisto vymieňajú dôležité štatistické a biologické informácie, ako aj informácie týkajúce sa ochrany rybolovných zdrojov a životného prostredia, ktoré sa môžu požadovať na účely ochrany živých zdrojov a hospodárenia s nimi.

4. Obe strany sa usilujú dodržiavať uznesenia a odporúčania Komisie pre tuniaky z Indického oceánu (ďalej len „IOTC“), pokiaľ ide o ochranu a zodpovedné riadenie rybolovu.

5. Na základe odporúčaní a uznesení prijatých IOTC, najlepších dostupných vedeckých odporúčaní a prípadne aj výsledkov zo spoločného stretnutia vedcov stanoveného v článku 4 dohody o partnerstve v sektore rybolovu sa obe strany môžu radiť v rámci spoločného výboru stanoveného v článku 9 dohody o partnerstve v sektore rybolovu a v prípade potreby sa môžu dohodnúť na opatreniach na zabezpečenie udržateľného hospodárenia s rybolovnými zdrojmi Seychel.

Článok 5

Úprava rybolovných možností a revízia technických ustanovení vzájomnou dohodou prostredníctvom spoločného výboru

1. Podľa článku 9 dohody o partnerstve v sektore rybolovu môže spoločný výbor prehodnotiť rybolovné možnosti uvedené v článku 1 a môžu ich po vzájomnej dohode v rámci spoločného výboru upraviť, ak z odporúčaní a uznesení IOTC vyplýva, že takouto úpravou sa zabezpečí udržateľné hospodárenie s tuniakmi a im príbuznými druhmi v Indickom oceáne.

2. V takomto prípade sa finančný príspevok uvedený v článku 2 ods. 2 písm. a) úmerne a pro rata temporis upraví. Celková ročná suma zaplatená Európskou úniou však nepresiahne dvojnásobok sumy uvedenej v článku 2 ods. 2 písm. a).

3. Spoločný výbor môže v prípade potreby preskúmať vzájomnú dohodu aj technické ustanovenia tohto protokolu a jeho prílohy.

Článok 6

Nové rybolovné možnosti

1. V prípade, že rybárske plavidlá Európskej únie prejavia záujem o rybolov, ktorý sa nestanovuje v článku 1 dohody o partnerstve v sektore rybolovu, strany sa pred udelením akéhokoľvek oprávnenia na akékoľvek takéto aktivity navzájom poradia a prípadne dohodnú na podmienkach takéhoto rybolovu a tento protokol a prílohu k nemu príslušným spôsobom zmenia.

2. Strany by mali podporovať experimentálny rybolov, najmä v súvislosti s nedostatočne využívanými hlbokomorskými druhmi rýb, ktoré žijú v seychelských vodách. Na žiadosť strany sa na tieto účely navzájom poradia a v jednotlivých prípadoch určia druhy rýb, podmienky a ďalšie relevantné parametre.

3. Strany vykonávajú experimentálny rybolov v súlade s parametrami, na ktorých sa podľa vhodnosti obe dohodnú vo forme administratívnej dohody. Oprávnenie na experimentálny rybolov by sa malo schváliť najviac na 6 mesiacov.

4. V prípade, že strany dospejú k záveru, že experimentálna kampaň priniesla kladné výsledky, vláda Seychel môže flotile Európskej únie prideliť možnosti lovu nových druhov rýb až do skončenia platnosti tohto protokolu. Finančná náhrada uvedená v článku 2 ods. 2 písm. a) tohto protokolu sa následne zvýši. Poplatky vlastníkov plavidiel a podmienky týkajúce sa vlastníkov plavidiel stanovené v prílohe sa zodpovedajúcim spôsobom zmenia.

Článok 7

Pozastavenie a prehodnotenie platby finančného príspevku

1. Bez ohľadu na ustanovenia uvedené v článku 8 tohto protokolu a za predpokladu, že Európska únia v plnej výške vyplatila všetky sumy splatné v čase pozastavenia, sa po porade oboch strán prehodnotí alebo pozastaví finančný príspevok uvedený v článku 2 ods. 2 písm. a) a b):

2. Európska únia si vyhradzuje právo, aby po vyhodnotení a konzultáciách v rámci spoločného výboru, ako sa stanovuje v článku 3 tohto protokolu, úplne alebo čiastočne pozastavila platbu osobitného príspevku stanoveného v článku 2 ods. 2 písm. b) v prípade, že sa dosiahnuté výsledky podpory sektorovej politiky považujú za značne nekonzistentné s plánovaným rozpočtom.

3. Keď sa situácia vráti do stavu pred objavením sa uvedených okolností a ak obe strany po konzultácii súhlasia, platba finančného príspevku a rybolovné činnosti sa môžu obnoviť.

Článok 8

Pozastavenie vykonávania protokolu

1. Vykonávanie tohto protokolu sa na podnet ktorejkoľvek strany pozastavuje za predpokladu, že sa strany medzi sebou poradili a dohodli v rámci spoločného výboru stanoveného v článku 9 dohody o partnerstve v sektore rybolovu:

2. Na pozastavenie vykonávania tohto protokolu musí príslušná strana svoj zámer písomne oznámiť najmenej tri mesiace predo dňom, keď má toto pozastavenie nadobudnúť účinnosť.

3. V prípade pozastavenia vykonávania protokolu strany pokračujú v konzultáciách s cieľom dosiahnuť riešenie daného sporu zmierom. Po dosiahnutí takého riešenia sa vykonávanie protokolu obnoví a výška finančného príspevku sa úmerne a pro rata temporis zníži podľa dĺžky obdobia, počas ktorého bolo vykonávanie protokolu pozastavené.

Článok 9

Rozhodné právo

1. Aktivity rybárskych plavidiel Európskej únie vo VHZ Seychel podliehajú vnútroštátnym zákonom a iným právnym predpisom Seychel, ak sa v tomto protokole a jeho prílohe nestanovuje inak.

2. Obidve strany sa navzájom informujú o všetkých zmenách svojich príslušných politík v sektore rybolovu alebo právnych predpisov.

Článok 10

Dôvernosť informácií

Obe strany zabezpečia, že verejnosti sa sprístupnia iba zozbierané údaje týkajúce sa rybolovných činností v seychelských vodách v súlade s ustanovením príslušného uznesenia IOTC. Údaje, ktoré sa môžu považovať za iné údaje dôverného charakteru, sa musia používať výhradne na vykonávanie dohody o partnerstve v sektore rybolovu a na účely riadenia rybolovu, monitorovania, kontroly a dohľadu vo vzťahu k príslušným orgánom.

Článok 11

Elektronická výmena údajov

1. Seychely a Európska únia sa zaväzujú, že zavedú systémy potrebné na elektronickú výmenu všetkých informácií a dokumentov súvisiacich s vykonávaním dohody o partnerstve v sektore rybolovu a tohto protokolu. Elektronická podoba dokumentu sa v každom ohľade pokladá za rovnocennú jeho papierovej verzii.

2. Obe strany ihneď oznámia druhej strane akúkoľvek poruchu informatického systému, ktorá zabraňuje takejto výmene. V týchto okolnostiach sa informácie a dokumenty súvisiace s vykonávaním dohody o partnerstve v sektore rybolovu a tohto protokolu automaticky nahradia ich papierovou verziou spôsobom určeným v prílohe.

Článok 12

Prehodnotenie v polovici trvania

Strany sa dohodnú, že na posúdenie fungovania a účinnosti tohto protokolu sa vykoná prehodnotenie v polovici trvania tri roky po začiatku predbežného vykonávania tohto protokolu.

Článok 13

Vypovedanie

1. V prípade vypovedania tohto protokolu príslušná strana písomne oznámi druhej strane svoj zámer vypovedať protokol najmenej šesť mesiacov pred dňom, keď by takéto vypovedanie malo nadobudnúť účinnosť.

2. Odoslaním oznámenia uvedeného v predchádzajúcom odseku sa začínajú konzultácie medzi stranami.

Článok 14

Povinnosť v momente uplynutia platnosti protokolu alebo vypovedania

1. V prípade uplynutia platnosti protokolu alebo jeho vypovedania podľa článku 12 vlastníci plavidiel EÚ sú naďalej zodpovední za akékoľvek porušenie ustanovení dohody o partnerstve v sektore rybolovu alebo tohto protokolu alebo akýchkoľvek zákonov Seychel, ktoré sa uskutočnilo pred uplynutím platnosti tohto protokolu alebo jeho vypovedaním, prípadne za úhradu akéhokoľvek poplatku za licenciu alebo záväzku, ktorý nebol v momente uplynutia platnosti alebo vypovedania uhradený.

2. V prípade potreby obe strany naďalej monitorujú vykonávanie sektorovej podpory podľa článku 2 ods. 2 písm. b) tohto protokolu.

Článok 15

Predbežné vykonávanie

Tento protokol sa predbežne vykonáva od 18. januára 2014.

Článok 16

Nadobudnutie platnosti

Tento protokol nadobúda platnosť dňom, keď si obe strany navzájom oznámia ukončenie postupov potrebných na tento účel.

Съставено в Брюксел на осемнадесети декември две хиляди и тринадесета година.

Hecho en Bruselas, el dieciocho de diciembre de dos mil trece.

V Bruselu dne osmnáctého prosince dva tisíce třináct.

Udfærdiget i Bruxelles den attende december to tusind og tretten.

Geschehen zu Brüssel am achtzehnten Dezember zweitausenddreizehn.

Kahe tuhande kolmeteistkümnenda aasta detsembrikuu kaheksateistkümnendal päeval Brüsselis.

Έγινε στις Βρυξέλλες, στις δέκα οκτώ Δεκεμβρίου δύο χιλιάδες δεκατρία.

Done at Brussels on the eighteenth day of December in the year two thousand and thirteen.

Fait à Bruxelles, le dix-huit décembre deux mille treize.

Sastavljeno u Bruxellesu osamnaestog prosinca dvije tisuće trinaeste.

Fatto a Bruxelles, addì diciotto dicembre duemilatredici.

Briselē, divi tūkstoši trīspadsmitā gada astoņpadsmitajā decembrī.

Priimta du tūkstančiai tryliktų metų gruodžio aštuonioliktą dieną Briuselyje.

Kelt Brüsszelben, a kétezer-tizenharmadik év december havának tizennyolcadik napján.

Magħmul fi Brussell, fit-tmintax-il jum ta’ Diċembru tas-sena elfejn u tlettax.

Gedaan te Brussel, de achttiende december tweeduizend dertien.

Sporządzono w Brukseli dnia osiemnastego grudnia roku dwa tysiące trzynastego.

Feito em Bruxelas, em dezoito de dezembro de dois mil e treze.

Întocmit la Bruxelles la optsprezece decembrie două mii treisprezece.

V Bruseli osemnásteho decembra dvetisíctrinásť.

V Bruslju, dne osemnajstega decembra leta dva tisoč trinajst.

Tehty Brysselissä kahdeksantenatoista päivänä joulukuuta vuonna kaksituhattakolmetoista.

Som skedde i Bryssel den artonde december tjugohundratretton.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Za Europsku uniju Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen